CLÀUSULA 11. FORMA I CONTINGUT DE LES PROPOSICIONS

Les proposicions es presentaran en un SOBRE ÚNIC amb la documentació següent, ordenada i indexada:

A) DOCUMENTACIÓ ACREDITATIVA DE LA TITULARITAT I L’IMMOBLE:
1. Escriptura pública de propietat o document acreditatiu equivalent de la titularitat domínica de l’immoble ofert.
1. Nota simple registral del Registre de la Propietat, expedida en data no anterior a tres (3) mesos a la data de presentació de l’oferta, que acrediti la titularitat i la lliure disposició de l’immoble.
1. Informe o certificat cadastral acreditatiu de la superfície, la referència cadastral i la titularitat.
1. Declaració responsable (model Annex I) en la qual el licitador declara: ser titular o tenir facultats per disposar de l’immoble; que l’immoble es transmet lliure de càrregues, gravàmens, arrendatàries, ocupants i precaristes; que no està incurs en causes d’incapacitat o incompatibilitat per contractar; i que es troba al corrent de les obligacions tributàries i amb la Seguretat Social.

B) DOCUMENTACIÓ TÈCNICA DE L’IMMOBLE:
1. Plànol de situació i emplaçament de l’immoble, a escala adequada.
1. Plànol de planta o plànols de plantes de l’immoble, a escala, amb indicació detallada de la distribució interior i de les superfícies útils de cadascun dels espais.
1. Documentació acreditativa de la compatibilitat urbanística de l’immoble per a ús administratiu, assistencial o equipament, d’acord amb el POUM de Vic vigent: informe urbanístic municipal, cèdula normativa del POUM o llicència d’activitat equivalent.
1. Reportatge fotogràfic de l’interior i exterior de l’immoble en el seu estat actual.
1. [bookmark: _Hlk235787491]Certificat d’eficiència energètica de l’immoble, si està disponible, o declaració responsable d’obtenir-lo amb caràcter previ a la formalització.

C) DOCUMENTACIÓ ECONÒMICA:
1. Proposició econòmica (model Annex I): preu total de venda (IVA exclòs i IVA especificat per separat si en d’aplicació) i preu per metre quadrat de superfície útil.
1. Declaració de la superfície útil total de l’immoble, coincident amb la documentació tècnica aportada i acreditada per tècnic competent si difereix del que consta al cadastre.

